**AGENȚIA PENTRU PROTECȚIA MEDIULUI HARGHITA**

**Proiectul Deciziei etapei de încadrare**

**xxx din xx.xx.2024**

Ca urmare a solicitării de emitere a acordului de mediu adresate de **KOVÁTS SZIDÓNIA**, înregistrată la Agenția pentru Protecția Mediului Harghita cu nr. **9935/25.10.2023**, completată cu nr. **758/29.01.2024, 3471/16.04.2024, 3716/24.04.2024, 3753/25.04.2024, 3870/29.04.2024** și **4219/13.05.2024** în baza: Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011,

Agenția pentru Protecția Mediului Harghita decide, ca urmare a consultărilor desfășurate în cadrul ședinței Comisiei de analiză tehnică din data de **14.05.2024** că proiectul **„Construire clădire tip camping cu 12 camere “** propus a fi amplasat în comuna Ulieș, sat Iașu, nr. 12, jud. Harghita.

**- nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr.2, pct.11, lit. c) stații pentru epurarea apelor uzate, altele decât cele prevăzute în anexa nr. 1;
2. Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Obiectivul investiției este o construcție propusă, destinată pentru a deservi o clădire tip

camping cu toate cerințele impuse scrise în tema de proiectare:

- funcțiunea: camping cu 12 camere

- regim de înălțime: Parter

- HMAX. CORNIŞĂ (STREAŞINĂ) 1.85 m (măsurat de la CTA)

- HMAX. COAMĂ 5.34 m (măsurat de la CTA)

- CATEGORIA DE IMPORTANȚĂ: D (conform H.G. nr. 766/1997)

- CLASA DE IMPORTANȚĂ: IV (conform Normativ P100-1/2013)

- GRAD DE REZISTENȚĂ LA FOC gr. V

Prin prezentului proiect, se dorește construirea unei clădiri tip camping cu 12 camere cu regim de înălțime parter. Clădirea va fi folosită maximum 4 luni pe an.

Bilanțul territorial propus – Nr. C.F. 54458

Suprafața terenului studiat: 4.629,00 m2

din care

Clădirea propusă: 197,81 m2

Parcare propusă: 122,02 m2

Trotuar de protecție propus: 84,50 m2

Alei pietonale propuse: 195,15 m2

Zonă verde propusă: 3.876,52 m2

Clădiri existente: 153,00 m2

P.O.T. propus: 7,578 %

C.U.T. propus: 0,077

1. ***cumularea cu alte proiecte existente și/sau aprobate:***

Nu este cazul.

1. ***utilizarea resurselor naturale, în special a solului, a terenurilor, a apei și a biodiversității:***

Vor fi utilizate următoarele resurse naturale:

- sol vegetal la reabilitarea zonelor din care a fost excavat – pe traseul de pozare a conductelor de apă/ canal și a rețelei de fibră optică.

- piatră spartă, nisip se vor utiliza pentru pozarea conductelor și pentru realizarea fundațiilor.

- apă pentru umectarea spaţiilor de lucru când condiţiile meteorologice impun acest lucru. Apa utilizată va fi furnizată în cisterne de la reţeaua de alimentare existentă în zonă; nu va fi utilizată apă din cursuri naturale. Nu vor fi executate foraje pentru acest scop.

În perioada de funcƫionare alimentarea cu apă potabilă se va realizeaza din sursa locală a beneficiarului.

1. ***poluarea și alte efecte nocive***

**Emisii în apă:**

**În faza de construcție**

impactul potențial al activităților de execuție a lucrărilor asupra calitătii apei va fi strict local, limitat de:

 traseul obiectelor amplasate subteran și de intensitate redusă, în situația apariției unei poluări accidentale și a migrării poluanților în apa subterană.

 traficul de şantier şi organizarea de şantier, având principalele surse de poluare a apelor sunt reprezentate de:

• apele uzate menajere, rezultate de la grupurile sanitare şi din igienizări care au loc in cadrul organizarii de santier;

• ape uzate provenite din pierderile tehnologice de la prepararea betoanelor şi spălarea padocurilor în care sunt depozitate temporar uneltele, agregatele, utilajele etc;

• apele meteorice căzute pe platforma de lucru ale organizării de şantier;

• scurgerile accidentale de la utilaje şi mijloace de transport; În perioada de construcţie toate sursele posibile de poluare a apelor se va incerca a fi colectate astfel încât să nu prezinte pericol.

**În perioada de operare:**

Amplasarea conductelor, cablurilor, fundațiilor , construcțiilor subterane au materiale cu calitativ superior, cu etanșeitate mare care reduc semnificativ propabilitatea producerii de poluări accidentale ca urmare a unor avarii ale acestor componente Prin urmare, impactul potențial în perioada de operare asupra calității apei nu va fi semnificativ.

Bazin vidanjabil etanș în care se evacuează apele uzate va fi din material ecologic, etanș, conductele și căminele rețelelor edilitare vor fi din PE și PVC etanșe. Protecţia calităţii apelor se realizează prin: controlul etanseității rețelelor și stocarea apelor uzate conform normelor. Prin activitatea desfașurată pe amplasament, obiectivul nu va afecta calitatea apelor de suprafață. Nu se vor evacua ape uzate în pârâu.

**Emisii în Aer:**

**În faza de construcție:**

În perioada de execuție a investiției, poluarea aerului se produce prin :

* activitatea utilajelor de construcţie pentru punerea in opera a lucrarilor
* transportul materialelor, prefabricatelor, personalului;
* manipularea materialelor;
* Poluarea specifică activităţii utilajelor şi circulaţiei vehiculelor;

Se apreciază că poluarea specifică activităţilor de alimentare cu carburanţi, întreţinere şi reparaţii ale utilajelor şi mijloacelor de transport este redusă şi poate fi neglijată.

**În perioada de operare**:

Se estimează că în perioada de operare, în condiții normale de funcționare, nu va exista un impact semnificativ asupra calității aerului.

**Zgomot:**

**În perioada de exploatare/operare:**

Impactul fonic va fi generat pe de o parte ca urmare a funcționării utilajelor și echipamentelor în punctele de lucru și pe de altă parte de vehiculele utilizate pentru transportul materialelor, echipamentelor și deșeurilor. Impactul zgomotului și vibrațiilor pe durata lucrărilor de execuție are un caracter temporar, localizat în zona de desfășurare a lucrărilor, deplasându-se odată cu frontul de lucru. Activitățile aferente etapei de construcție se vor desfășura pe intervale de timp zilnice de 8 – 10 ore, în perioadă de zi. Pe parcursul acestor intervale există posibilitatea creșterii nivelurilor de zgomot, în anumite perioade peste limita prevăzuta de STAS 10009/88 – Acustica urbană – „Limite admisibile ale nivelului de zgomot" (valoarea limita de 65 dB(A) la limita funcțională a incintei). Utilajele și vehiculele pot reprezenta și ele surse de vibrații, care pot induce anumite niveluri de vibrații perceptibile, dar fără efecte distructibile la receptorii situați în proximitatea amplasamentului.

Emisiile sonore și impactul generat de acestea vor dispărea odată cu finalizarea lucrărilor

de construcție.

**În perioada de operare**:

Nu sunt potențiale surse de poluare fonică.

**Emisii în sol/subsol**

**În faza de construcție**:

În etapa de constructie, principalul impact asupra caracteristicilor fizice ale amplasamentelor obiectivelor va consta în perturbarea temporară sau pe termen lung a solurilor în timpul amplasării obiectelor subterane , precum și în zona de amplasare a platformelor pentru staționarea și manevrarea vehiculelor, prin pierderea orizontului de sol vegetal și a solurilor de adâncime și prin compactarea solului.

Solul din perimetrele pe care se vor efectua lucrări de construcții-montaj, va fi afectat prin:

 pierderea stratului de sol vegetal;

 modificarea structurii solului;

 modificarea regimului de infiltratie a apei de precipitatii, în special în perimetrele construirii structurilor de beton.

O potențială sursă dispersă de poluare a solului și subsolului este reprezentată de activitatea utilajelor în fronturile de lucru. Emisiile de substanțe poluante ajung să se depună pe sol și pot fi antrenate în subsol prin infiltrarea apelor meteorice.

**În perioada de operare**:

Amplasarea conductelor, cablurilor, fundațiilor, construcțiilor subterane au materiale cu calitativ superior, cu etanșeitate mare care reduc semnificativ propabilitatea producerii de poluări accidentale ca urmare a unor avarii ale acestor componente.

1. ***riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:***

Nu este cazu.

1. ***riscurile pentru sănătatea umană:***

În timpul execuţiei lucrărilor, constructorul va rezolva reclamaţiile şi sesizările apărute din propria vină şi datorită nerespectării legislaţiei şi a reglementărilor mai sus amintite.

Constructorul va avea în vedere că execuţia lucrărilor să nu creeze blocaje ale căilor de acces particulare sau ale căilor rutiere învecinate amplasamentului lucrării.

La terminarea lucrărilor, suprafeţele de teren ocupate temporar vor fii predate, prin refacerea acestora în circuitul funcţional iniţial. Constructorul are obligaţia de a preda amplasamentul către beneficiar, liber de reclamaţii şi sesizări.

**2.Amplasarea proiectului**

**2.a. utilizarea actuală și aprobată a terenului:** Amplasamentul lucrării este situat în intravilanul satului Iașu, în proprietatea Kovats Szidonia, cu suprafață totală de 4.629,00 m2 conform Certificat de Urbanism nr.90 din 08.11.2022 emisă de Comuna Ulieș.

**2.b. Bogăția, disponibilitatea, calitatea și capacitatea de regenerare relative ale resurselor naturale**:Nu este cazul.

**2.c. Capacitatea de absorbție a mediului:**

*2.c.1.* zoneumede, zone riverane, guri ale râurilor*: la est se învecinează cu pârâul Szentegyháza spre sud-est.*

*2.c.2.* zonecostiere și mediul marin*: Nu este cazul,*

*2.c.3.* zonemontaneșiforestiere*: Nu este cazul,*

*2.c.4.* arii naturale protejate de interes național, comunitar, internațional*: Nu este cazul.*

*2.c.5.* zone clasificate sau protejate conform legislației în vigoare*: Nu este cazul.*

*2.c.6.* zoneîn care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: *Nu este cazul*.

*2.c.7.* zonele cu o densitate mare a populației*: Nu este cazul;*

*2.c.8.* peisaje și situri importante din punct de vedere istoric, cultural sau arheologic*: Nu este cazul.*

**3. Tipurile și caracteristicile impactului potențial**

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică:* terenul aferent obiectivului desuprafață totală de 4.629,00 m2 se află în intravilanul intravilanul satului Iașu, comuna Ulieș.

*- numărul persoanelor afectate: Nu este cazul*

b) natura impactului: *impact negativ pe termen scurt se va manifesta asupra calității aerului, datorită pulberilor rezultate din activitatea de construire.*

c) natura trans frontieră a impactului: *Nu este cazul.*

d) intensitatea și complexitatea impactului: *Nu se estimează un impact semnificativ asupra mediului*.

e) probabilitatea impactului*: mică.*

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuție. Nu rezultă impact permanent.*

g) cumularea impactului cu impactul altor proiecte existente și/sau aprobate: *- Nu este cazul.*

h) posibilitatea de reducere efectivă a impactului:

* *După terminarea lucrărilor, zonelor afectate de lucrările de construcții vor fi ecologizate prin refacerea vegetației prezente anterior lucrărilor;*
* *Solul vegetal va fi decopertat și refolosit după terminarea lucrărilor;*
* *Pentru execuția lucrărilor se vor folosi utilaje moderne, performante, bine întreținute, pentru a se preveni scăpările de hidrocarburi în cursurile de apă sau pe sol.*

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul **nu intră** sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr.49/2011, cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă :**

- Proiectul intră sub incidența art. 48 și 54 a Legii apelor nr.107/1996 cu modificările și completările ulterioare. Lucrările din proiect se încadrează conform anexa nr.1.a la Ordinul nr.828/2019 al MAP coroborat cu art.54 din Legea apelor nr.107/1996, cu modificările și completările ulterioare;

- A fost eliberat Aviz de gospodărire a apelor nr. 18 din 19.03.2024 de către ABA Mureș;

**Condițiile de realizare a proiectului:**

1. **Respectarea condițiilor prevăzute Aviz de gospodărire a apelor nr. 18 din 19.03.2024 eliberat de ABA Mureș;**
2. Evitarea poluării solului și a mediului acvatic cu produse petroliere în urma pierderilor de carburanți de la mijloacele de transport și de la utilajele de construcții folosite în timpul executării lucrărilor. Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanțe;
3. Este interzisă afectarea terenurilor în afara amplasamentelor autorizate pentru realizarea lucrărilor de intervenții, prin:

* abandonarea, înlăturarea sau eliminarea deșeurilor în locuri neautorizate,
* staționarea mijloacelor de transport în afara terenurilor desemnate în acest scop,
* distrugerea sau degradarea, prin orice mijloace, a vegetației ierboase sau lemnoase.

1. Suprafețele de teren afectate temporar prin execuția lucrărilor vor fi redate în categoria de folosință avută anterior, sarcina revenindu-i titularului proiectului.
2. Îndepărtarea solului fertil la amplasarea construcțiilor se va realiza în limita strictului necesar. Pământul excavat se va reutiliza la amenajarea terenului;

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**DIRECTOR EXECUTIV**,

ing. DOMOKOS László József

**ŞEF SERV. A.A.A. , ŞEF SERV. C.F.M. ,**

ing. BOTH Enikő ing. SZABÓ Szilárd

**Întocmit Întocmit**

BARA Norbert-Ignác ing. SZABÓ Szilárd